รายงานของผู้สอบบัญชี รายงานของผู้สอบบัญชี[๑] เสนอสมาชิกกองทุนบำเหน็จบำนาญข้าราชการสำนักงานการตรวจเงินแผ่นดินได้ตรวจสอบงบการเงินรวมและงบการเงินเฉพาะกองทุนของกองทุนบำเหน็จบำนาญข้าราชการและบริษัทย่อยและของเฉพาะกองทุนบำเหน็จบำนาญข้าราชการ ตามลำดับ ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกองทุนณ วันที่ ๓๑ ธันวาคม ๒๕๕๕ งบรายได้ค่าใช้จ่ายรวมและงบรายได้ค่าใช้จ่ายเฉพาะกองทุนงบแสดงการเปลี่ยนแปลงสินทรัพย์สุทธิรวม และงบแสดงการเปลี่ยนแปลงสินทรัพย์สุทธิเฉพาะกองทุนและงบกระแสเงินสดรวม และงบกระแสเงินสดเฉพาะกองทุนสำหรับปีสิ้นสุดวันเดียวกันรวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ ความรับผิดชอบของผู้บริหารต่องบการเงินผู้บริหารเป็นผู้รับผิดชอบในการจัดทำและการนำเสนองบการเงินรวมและงบการเงินเฉพาะกองทุนเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกองทุนที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาดความรับผิดชอบของผู้สอบบัญชีสำนักงานการตรวจเงินแผ่นดินเป็นผู้รับผิดชอบในการแสดงความเห็นต่องบการเงินรวมและงบการเงินเฉพาะกองทุนดังกล่าวจากผลการตรวจสอบของสำนักงานการตรวจเงินแผ่นดินสำนักงานการตรวจเงินแผ่นดินได้ปฏิบัติงานตรวจสอบตามมาตรฐานการสอบบัญชีซึ่งกำหนดให้สำนักงานการตรวจเงินแผ่นดินปฏิบัติตามข้อกำหนดด้านจรรยาบรรณรวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกองทุนปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงินวิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชีซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาดในการประเมินความเสี่ยงดังกล่าวผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกองทุน เพื่อออกแบบวิธีการตรวจสอบที่เหมาะสมกับสถานการณ์แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกองทุนการตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีที่จัดทำขึ้นโดยผู้บริหารรวมทั้งการประเมินการนำเสนองบการเงินโดยรวมสำนักงานการตรวจเงินแผ่นดินเชื่อว่าหลักฐานการสอบบัญชีที่สำนักงานการตรวจเงินแผ่นดินได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของสำนักงานการตรวจเงินแผ่นดินความเห็นสำนักงานการตรวจเงินแผ่นดินเห็นว่างบการเงินรวมและงบการเงินเฉพาะกองทุนข้างต้นนี้แสดงฐานะการเงินรวมและฐานะการเงินเฉพาะกองทุนของกองทุนบำเหน็จบำนาญข้าราชการและบริษัทย่อยและของเฉพาะกองทุนบำเหน็จบำนาญข้าราชการ ตามลำดับ ณ วันที่ ๓๑ ธันวาคม ๒๕๕๕และผลการดำเนินงานรวมและผลการดำเนินงานเฉพาะกองทุนและกระแสเงินสดรวมและกระแสเงินสดเฉพาะกองทุนสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงินอดิศร พัววรานุเคราะห์ผู้อำนวยการสำนักตรวจสอบการเงินที่๘ประชุมพรบุตรไชยนักวิชาการตรวจเงินแผ่นดินชำนาญการรักษาราชการแทนผู้อำนวยการกลุ่ม[เอกสารแนบท้าย]๑. รายงานของผู้สอบบัญชีและงบการเงิน กองทุนบำเหน็จบำนาญข้าราชการและบริษัทย่อยสำหรับปีสิ้นสุด ณ วันที่ ๓๑ ธันวาคม ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๗ภีราพร/ผู้ตรวจ๖ พฤศจิกายน๒๕๕๗[๑] ราชกิจจานุเบกษาเล่ม ๑๓๐/ตอนที่ ๑๑๐ ง/หน้า ๖/๑๖ ตุลาคม ๒๕๕๗